Ühenädalase reisi hind alates 19 990.-  2-nädalase reisi hind alates 25 990.- Paarikümnest luksusvillast koosnev idülliline puhkeküla neile, kes armastavad vaikust  ja rahu. Kõik Aguada Ancorage villad on 3 magamistoaga. Seega sobivad nad ideaalselt suurele perele või väikesele 6-liikmelisele sõpruskonnale - kõigile, kes hindavad suuremat isiklikku ruumi, kui seda pakub tavaline hotellituba. Villad on soodsa asukohaga Fort Aguada hotellist teisel pool teed mõniminutilise jalutuskäigu kaugusel Sinquerimi rannast. Valik kauplusi ja restorane on samuti jalutuskäigu kaugusel. Villad paiknevad rohelusse uppuvas buganvilleaõiterohkes aias. Igal villal on väike terrass.  Ühiskasutuses on jõusaal ja väike bassein lamamistoolidega. Puhkekülal on oma parkla.    Rand ja basseinid:  Sinquerimi rand on maksimaalselt 10-minutilise jalutuskäigu kaugusel. Puhkekülal on väike bassein.  Villad:  Avarad villad on kahekorruselised. Alumisel korrusel on suur avatud elu- ja söögituba, mille ühe seina moodustab väga hea varustusega kööginurk. Ülemisel korrusel on 3 kliimaseadmega magamistuba. Kõik magamistoad on rõduga. Kahes magamistoas on lai voodi ja ühes 2 kitsast voodit. Omanike praktika on üürida villasid vaid maksimaalselt kuuele inimesele. Soovi korral võidakse siiski vastu tulla ja leida võimalus panna lastele paar lisavoodit (maksimaalselt 2 lisavoodit). Villasid  koristatakse iga päev, voodipesu vahetatakse üle päeva. Hinna sisse kuuluva kontinentaalse hommikueine ained asetatakse iga päev külmkappi. Neid võib siis tarbida, millal soov on. Lisatasu eest saab tellida ameerika hommikusöögi, mis sisaldab teie maitse järgi valmistatud mune, puuvilja, vorstilõike.    Villas on:     SAT-TV ▪ DVD-mängija ▪telefon ▪ seif ▪ minibaar ▪ kliimaseade ▪ külmkapp ▪ pesumasin ▪ triikraud ja triikimislaud ▪ mikrolaineahi ▪ nõudepesumasin ▪ pliit ▪ kööginõud  Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hind inimese kohta reiside kaupa, siis lisamaksud ja soodustused.    Hinnas on:  ▪ Lend Tallinn-Goa-Tallinn  ▪ Lennujaamatransfeerid  ▪ Majutus 3 magamistoaga villas. Hind põhineb sellel, et villas elab 6 täishinda maksvat reisijat. Kui teid on vähem, tuleb tasuda tühja voodi lisamaks. See on tavareisidel 5500 krooni nädalas, jõulu- ja aastavahetuse reisidel 9000 krooni.  ▪  Kontinentaalne hommikusöök. Ameerika hommikusöök lisatasu eest.   ▪ Eestikeelsete reisijuhtide teenused  Hinnale lisandub:  ▪ Viisa 900 krooni ▪ Kindlustus (soovi korral)